URIZAR KARETXE (EH Bildu, 2017-05-25):
Mila esker, mahaiburu andrea.
Bueno, Sémper jaunak esaten zigun Kataluniako prozesuari buruz Ganbera honetara ekartzen dugun ekimen bakoitza gure obsesio politikoekin erlazionatuta dagoela eta horretara gelditzen da, dirudienez Kataluniako prozesuak eragingo duen edo ez duen eragingo ez dio ardura handirik eragiten, ez bakarrik zuri, hori egia da, Pastor jaunari ez diolako asko eragiten.
Esaten zenigun ezinezkoa dela bizkarra ematea Kataluniako prozesuari, ojala posible izango bazenun, hor nabaritzen da zure borondatea zein den, zeren eta egia da Kataluniari buruz hitz egiten denean, hor bat egiten dut Egibar jaunak esan duenarekin, demokraziari buruz eta politikari buruz hitz egiten ari gara, eta dirudienez PPri horrek, bueno, gorputz txarra uzten dio.
Ez dagoela Kataluniako prozesuak zuzenbide Estatuak ez duelako horrela onartzen eta bertara joan zinenean ikusten zenuela, Katalunian egon zarela orain dela gutxi, eta ikusten zenuela bertan nazkatuta dagoela. Nik uste dut kontrako zein izango litzatekeen eredua? Zeren eta egia da zuk hitz egiten duzunean zuzenbide Estatuari buruz da zartaginaren mangoa eskutik daukazunean erabakitzen duzu zuk zer den Zuzenbide Estatua eta zer ez, eta zeri eman diezaiokegun oniritzia eta zer ez.
Ni ere Katalunian egon naiz orain dela bi aste eta kontrakoa esaten zidaten, nazkatuta zeuden nola Espainiako Estatuak erabiltzen zituen bere botere guztiak Kataluniako eskaera demokratiko bat, galdera egitearena eskaera demokratikoa delako beti, hemen eta nahi duzun tokian, Katalunian baita ere, oztopatzen nahi zutela auzitegien bitartez.
Hemen beste gauza bat dago, beste gauza bat dago, zeren eta Kataluniako arazoa ez da Katalunian hasten, Kataluniako arazoa hasten da Espainian.
Kataluniako arazoa da Espainiak erabakitzen duela ze eredu izan behar den Katalunian, erabaki zuen nahi duen bezala ze eredu izan behar duen eta zentzu horretan, barkaidazu, baina zuek zeuek, PPkoek ez zarete egokienak esateko zein izan behar den eredu egokia, zeren eta PPko eredua Espainian ikusten dugu nola, nora doan, PPko eredua Espainian ustelkeriarekin eta korrupzioarekin lotuta dagoelako.
Berdina Pastor jaunari. Nahi dut esan arazoa ez dago Katalunian, arazoa sortu da, zeren eta behin eta berriro esan dugu, iraganeko Katalunia, iraganean adostasuna, akordioa, desberdinen artekoa,...
Katalanek erabaki zuten ibilbide propioa egitearena, bertako ibilbidea, propioa ez dut nahi esan batzuena bakarrik, baizik eta bertan adostutako ibilbide propioa egitearena, Madrilek ez zuen pentsatzen (...) behin eta berriz.
Eta arazoa, esan duzue, han dagoen arazoa zerbitzu publikoak pikutara bota dituztela, zerbitzu publikoak pikutara botatzen hasiak ziren 2012an prozesua martxan jarri aurretik.
6.000 eta 10.000 miloi euro urtero-urtero kalkulatzen dituztenean Madrilen gelditzen direla, Madrilen gelditzen direla edo ez direla bueltatzen Kataluniako zergetatik, ez dago zerbitzu publikorik mantentzerik.
Baino hori ez zen, ez da orain sortu den arazo bat. Hori da aurretik bazegoen arazo bat. Eta esaten dugunean, zergatik horrelako batzorde bat sortu, ez zaiola Europari interesatzen. Ba martziano batzuk izan beharko gara gu, ezta? Baina une honetan Irlandan ia batzordea sortuta dago, Westminsteren batzordea sortuta dago.
Ikusi zein garrantzi gutxi ematen dioten bertan komunen eta lorden Ganberako kideek eta Westminster ordezkaritza duten alderdi politiko guztiek parte hartuko dutela. Suitzan batzordea osatuta dago, Estonian batzordea osatuta dago eta Finlandian batzordea osatuta dago.
Kuriosoa da. Dirudienez martzianoak gu gara, Europari ez dio axola, baina hemendik urrutiago, askoz urrutiago dauden parlamentuetan, batzordea osatuta dago; beraz, nik uste dut martzianoak agian beste batzuk izango direla.
Eta gaur, autogobernua ponentziara bideratzearena, autogobernu ponentzia bideratzearena, Martínez jauna, debate errepetitiboa dela; bueno, Ganbera honetan debatea behin bakarrik ekartzea posiblea balitzake, ba seguru aski gauza asko ez lirateke etorriko, zeren gauza asko ikusten ditugu mahai gainean jartzen direla behin eta berriz, eta talde desberdinen postura mantentzen dela, baina uste dugu ekarri behar dugula, beste gauza batzuen artean, gure lana delako aldarrikatzea guk uste duguna.
Eta autogobernura bideratuz jada, Egibar jauna, komentatu duzu han bageneukala aukera bat agerraldi bat eskatzeko edo izan dugula aukera bat agerraldia eskatzeko, atzo ere komentatzen zenuen, zenidan uste zenuela guk agerraldia planteatu genuen Kataluniatik norbait ekarriko genuela.
Baina guretzako hori baino sakonagoa da, ez da pertsona bat ekarrik Kataluniatik eta berak esango diguna aztertzea, aztertzea edo entzutea, baizik eta batzorde bat osatzea eskatzen dugunean da, benetan uste dugulako Kataluniako prozesuak eraginak izango dituela, politikoak eta ekonomikoak. Eta hori agerraldi batekin ez da konpontzen.
Esaten didazu eta Martínez jaunak ere esaten du badagoela ponentzian horrelako batzorde bat sortzeko? Bueno, orain arteko egin dugun egutegi horretan ez dago.
Borondatea dago sortzeko? Ba bueno, gehiengo bat izango da sortzeko, ongi etorria izan dadila, baina egia da gauza guzti horiek planteatzen direla bidea dagoela EH Bildu mahai gainean jartzen dituenean; EH Bilduk ez baditu jartzen ez dago, ez da planteatzen aukerarik ere ez...